APSPRIEDES NOTEIKUMI
Atklātam konkursam
[bookmark: _Hlk158733965] “Elektromobiļu ar kravas kasti iegāde”
identifikācijas Nr. VALIC 2024/024/TN-P-AK

Valsts aizsardzības loģistikas un iepirkumu centrs (turpmāk – Centrs) saskaņā ar Publisko iepirkumu likuma 18. panta otro prim daļu rīko apspriedi par plānotā atklāta konkursa “Elektromobiļu ar kravas kasti iegāde” (identifikācijas numurs VALIC 2024/024/TN-P-AK) nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1. Iepirkuma priekšmets ir elektromobiļu ar kravas kasti iegāde un tehnisko apkopju nodrošināšana garantijas laikā saskaņā ar tehnisko specifikāciju:
2.2. Plānotais iegādes apjoms: 8 gabali.
2.3. CPV kods: 34144900-7 (elektriskie transportlīdzekļi) 
3. Apspriedes norise:
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar kvalifikācijas un tehniskās specifikācijas prasībām;
3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā
3.3. Apspriedes norises laiks: Datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā.
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs iesniedz priekšlikumus Elektronisko iepirkumu sistēmā (turpmāk – EIS) e-konkursu apakšsistēmā, aizpildot dokumentācijas pilnveides priekšlikumus (veidlapu) šīs apspriedes sadaļā Iepirkumu uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā;
4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai;
4.3. Ieinteresētajiem piegādātajiem, iesniedzot priekšlikumos ietverto informāciju, jāizvērtē, vai tā ir uzskatāma par komercnoslēpumu vai konfidenciālu informāciju, kas attiecīgi ir jānorāda iesniegtajā informācijā.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2.  Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
6. Apspriedei publicējamā informācija:
6.1.  Dokumentācijas pilnveides priekšlikumi (veidlapa);
6.2. Tehniskā specifikācija.

Centrs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!
